PJW วิ่ง 3% โบรกชี้กำไรปี 65-67 โตเฉลี่ย 15% รับดีมานด์บรรจุภัณฑ์ฟื้น-แตกไลน์ธุรกิจใหม่
PJW บวก 3% โบรกเชียร์ “ซื้อ” ราคาเป้าหมาย 6 บ. ชี้กำไรปี 65-67 โตเฉลี่ย 15% รับธุรกิจบรรจุภัณฑ์พลาสติกที่ฟื้นตัว และแตกไลน์ธุรกิจใหม่หนุน
PJW บวก 3% โบรกเชียร์ “ซื้อ” ราคาเป้าหมาย 6 บ. ชี้กำไรปี 65-67 โตเฉลี่ย 15% รับธุรกิจบรรจุภัณฑ์พลาสติกที่ฟื้นตัว และแตกไลน์ธุรกิจใหม่หนุน
28 มี.ค. 2565

ผู้สื่อข่าวรายงานว่าวันนี้ (28 มี.ค. 2565) ราคาหุ้นบริษัท ปัญจวัฒนาพลาสติก จำกัด (มหาชน) หรือ PJW ณ เวลา 15:16 น. อยู่ที่ระดับ 5 บาท เพิ่มขึ้น 0.14 บาท หรือ 2.88% โดยทำจุดสูงสุดที่ 5.05 บาท และทำจุดต่ำสุดที่ 4.88 บาท ด้วยมูลค่าการซื้อขาย 105.41 ล้านบาท

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (22 มี.ค.2565) โดยคาดแนวโน้มการเติบโตปี 2565 ยังสดใสทั้งธุรกิจบรรจุภัณฑ์พลาสติกที่ฟื้นตัว รวมถึงจะเห็นพัฒนาการที่ชัดเจนขึ้นในการ Diversify ไปยังพลาสติกทางการแพทย์ซึ่งแนวโน้มเติบโตดีระยะยาวและมี Margin สูง นอกจากนี้คาดว่า PJW มีศักยภาพและเตรียมรุกตลาดชิ้นส่วนพลาสติกสำหรับ EVs ในเร็วๆนี้ เป็นบวกต่อการเติบโตระยะยาวและชดเชยการชะลอตัวของบรรจุภัณฑ์น้ำมันหล่อลื่นได้ ทางฝ่ายวิจัยคาดกำไรปี 2565-2567 โตเฉลี่ย 15% CAGR แนะนำ “ซื้อ” ราคาเป้าหมาย 6 บาท